Skaistkalnės Švč. Mergelės Marijos Ėmimo į dangų bažnyčia

Skaistkalnės Švč. Mergelės Marijos Ėmimo į dangų bažnyčia () – bažnyčia Skaistkalnėje, Bauskės savivaldybėje, Latvijos ir Lietuvos pasienyje. Ji yra  svarbus katalikybės centras Žiemgaloje ir Latvijoje, antra pagal populiarumą Švč. Mergelės Marijos piligrimystės vieta po Agluonos bazilikos – tiek praeityje, tiek ir šiandien.Skaistkalnes katoļu baznīca visit.bauska.lvSkaistkalnes Vissvētākās Jaunavas Marijas Debesīs uzņemšanas Romas katoļu baznīca zudusilatvija.lvGyvojo rožinio maldininkų piligriminė kelionė į atlaidus Skaistkalnės parapijoje paneveziovyskupija.lt 2024-08-16 2023 m. atstatyti Antrojo pasaulinio karo metu sunaikinti istoriniai bažnyčios bokštai.Skaistkalnes baznīcā atjaunoti pirms teju 80 gadiem nopostītie zvanu torņi lsm.lv 2023-07-28

 Istorija 

Skaistkalnėje pirmąją katalikų bažnyčią statyti pradėta 1658 m. Ąžuolinės bažnyčios statyba baigta 1666 m. Ji stovėjo ant kalvos, maždaug 300 m į rytus nuo dabartinės mūrinės bažnyčios. XVII a. pabaigoje, pastačius naująją bažnyčią, senasis rąstinis pastatas buvo nugriautas ir perkeltas į Uozuolainę (Vecsaulės valsčius), kur  iki XIX a. antrosios pusės tarnavo katalikų Šv. Ignaco Lojolos parapijos poreikiams. 

1666 m. Skaistkalnėje jėzuitai įkūrė nuolatinę misiją, 1677 m. – vienuolyną.  Naujos, barokinės bažnyčios statyba pradėta 1680 m. ir baigta 1692 m. Nuo 1774 iki 1929 m. Skaistkalnės Dievo Motinos šventovę ir parapiją aptarnavo katalikų kunigai. 1929 m. bažnyčią perėmė Šv. Pranciškaus kapucinų ordinas, kurio vienuoliai sėkmingai vadovavo Skaistkalnės parapijai, teikdami dvasinę pagalbą iki pat 1949 m., kai buvo uždarytas vienuolynas. Vėliau Skaistkalnėje tarnavo katalikų kunigai. 2001 m. Jelgavos vyskupo Antono Justo prašymu Skaistkalnės šventovę ir parapiją perėmė Pauliečių ordino vienuoliai. 

Skaistkalnės bažnyčia visada buvo svarbi lietuviams, ypač – Biržų krašto žmonėms. Sovietiniais laikais tėvai čia atveždavo krikštyti vaikus, priimti pirmąją komuniją, Sutvirtinimo sakramentą. Kai kuriomis progomis vyksta pamaldos lietuvių kalba. Skirtinguose Nemunėlio krantuose veikiančių gretimų parapijų tikintieji iš Germaniškio koplyčios ir Skaistkalnės šventovės rengia bendras procesijas.Nori sukurti rojų Skaistkalnėje ir jos bažnyčioje laukia Biržų krašto žmonių siaure.lt 2022-07-30Latvieši un lietuvieši Skaistkalnē un Germanišķos apliecina draudzību un vienotību ticībā 2022-06-18 

 Architektūra 

Skaistkalnės katalikų bažnyčia – valstybės saugomas architektūros paminklas. Pastatyta pagal Šiaurės Vokietijos, Lenkijos ir Lietuvos baroko bažnyčių modelį.Valsts nozīmes kultūras piemineklis. 6188 - Skaistkalnes katoļu baznīca mantojums.lv Erdvės dengtos kryžminiais skliautais. Bažnyčia pasižymi gausia vidaus puošyba. Jos pastatymo data įrašyta virš centrinių įėjimo durų, šalia jėzuitų ordino šūkio „AD MAIOREM DEI GLORIAM“ (). Didelė, baltai dažyta trijų navų bazilika su dviem bokštais, kylančiais vakariniame gale, buvo viena pirmųjų ankstyvojo baroko stiliaus dvibokščių katedros tipo bažnyčių Latvijoje. 

Po bažnyčia įrengti skliautiniai laidojimo rūsiai. Kuršo kunigaikštystės laikais čia palaidoti Vidžemės generalgubernatoriai katalikai Peteris Lasis (1751 m.) ir Georgas Braunas (1792 m.), generalgubernatoriaus markizo Filipo Paulučio žmona, kitų kilmingų šeimų nariai. 2001–2002 m. sugriuvusios kapavietės restauruotos.

 Galerija 

 Šaltiniai 

 Nuorodos 
 Skaistkalnės Švč. Mergelės Marijos Ėmimo į dangų parapija katolis.lv

Kategorija:Latvijos katalikų bažnyčios